धर्म, ईश्वर, जीव, प्रकृति और माया आदि मान्यताओं को लेकर तुलसीदास ने हरि प्राप्ति के साधनों पर प्रकाश डाला है। इनके अनुसार दास्यभक्ति ही राम की प्राप्ति का सर्वोचित माध्यम है। राम और धर्म के प्रति आस्था प्रकट करने के बाद भी गोस्वामी जी की दृष्टि जनकल्याणी और विश्वव्यापी है। अतः यह कहना उचित होगा कि ‘सर्वे भवन्तु सुखिनः’ ही उनकी विचारधारा थी और राम की भक्ति ही उनकी दार्शनिक आस्था थी।